ΓΡΑΠΤΗ ΕΡΩΤΗΣΗ E-3167/02

υποβολή: Daniela Raschhofer (NI) προς την Επιτροπή

(6 Νοεμβρίου 2002)

Θέμα: Απάτη με τις ενισχύσεις στις εξαγωγές αγροτικών προϊόντων

Σύμφωνα με άρθρο της εφημερίδας Frankfurter Allgemeine με ημερομηνία 14.10.2002, γίνεται σε μεγάλο ενδεχομένως βαθμό κατάχρηση των δασμολογικών διευκολύνσεων προς την Κροατία και την πρώην Γιουγκοσλαβία για παράνομες εξαγωγές αγροτικών προϊόντων. Οι ελληνικές αρχές ανακάλυψαν σε παραλαβές ζάχαρης από την Κροατία προσμίξεις ακατέργαστης ζάχαρης από την Καραϊβική, οι οποίεςπερέβαιναν το ένα τρίτο.

Με αυτά τα δεδομένα τίθενται τα ακόλουθα ερωτήματα:

1. Από πότε γνωρίζει η Επιτροπή τέτοιου είδους κακώς κείμενα·

2. Ποια αγροτικά προϊόντα αφορούν εκτός από τη ζάχαρη·

3. Σε ποιο ύψοςπολογίζονται τα ποσά που χάνει η ΕΕ από αυτές τις κυκλικές συναλλαγές·

4. Σύμφωνα με στοιχεία ενός συνεργάτη του Επιτρόπου Patten, μπορεί ενδεχομένως να πρόκειται για επιπτώσεις κανονικής οικονομικής συμπεριφοράς στο πλαίσιο παράλογων ρυθμίσεων. Προτίθεται η Επιτροπή να επανεξετάσει τις συμφωνίες με τα βαλκανικά κράτηπό το φως αυτών των διαπιστώσεων·

Απάντηση του κ. Patten Εξ ονόματος της Επιτροπής

(13 Δεκεμβρίου 2002)

Στα τέλη Ιουνίου 2002, η Επιτροπή δημοσίευσε στην Επίσημη Εφημερίδα ανακοίνωση προς τους εισαγωγείς, ενημερώνοντας τους κοινοτικούς φορείς ότιπήρχαν αιτιολογημένες αμφιβολίες σχετικά με την ορθή εφαρμογή των προτιμησιακών εμπορικών ρυθμίσεων όσον αφορά τη ζάχαρη που δηλώνεται κατά τη στιγμή της εισαγωγής ως καταγωγής χωρών των Δυτικών Βαλκανίων. Η ανακοίνωση καλεί τους εισαγωγείς να λάβουν προληπτικά μέτρα και ενημερώνει τους εξαγωγείς από τις δικαιούχες χώρες ότι εξετάζονται οι εν λόγω εμπορικές ροές, προστατεύοντας συγχρόνως τα οικονομικά συμφέροντα της Κοινότητας. Η Επιτροπή πραγματοποιεί τώρα αποστολές στις εν λόγω χώρες προκειμένου να αξιολογήσει την κατάσταση. Η απόφαση δημοσίευσης της ανακοίνωσης αυτής προς τους εισαγωγείς ελήφθη λόγω της σημαντικής αύξησης των εισαγωγών ζάχαρης από την περιοχή, κατά τη διάρκεια του 2001 και του πρώτου εξαμήνου του 2002, σε συνδυασμό με την αύξηση των εξαγωγών ζάχαρης από την Κοινότητα προς την περιοχή αυτή. Η κατάσταση δεν αφορά άλλα προϊόντα.

Η αξιολόγηση των ποσών που χάνονται για τον κοινοτικό προϋπολογισμό θα εξαρτηθεί από την απόδειξη ύπαρξης απάτης, η οποία προς το παρόν παραμένει περιορισμένη. Μεμονωμένες περιπτώσεις απάτης όσον αφορά την προτιμησιακή καταγωγή, σχετικά με μικρές ποσότητες ζάχαρης, αποκαλύφθηκαν από τις ελληνικές αρχές και οδήγησαν στην είσπραξη των σχετικών τελωνειακών δασμών.

Το κοινοτικό εμπόριο ζάχαρης με τα Δυτικά Βαλκάνια θα μπορούσε να ενταχθεί σε μία οικονομική λογική. Οι τιμές της αγοράς ζάχαρης στην Κοινότητα είναιψηλότερες από εκείνες στην περιοχή, πράγμα που κινεί τους βαλκανικούς παραγωγούς να εξάγουν ζάχαρη προς την Κοινότητα. Συγχρόνως, η κοινοτική ζάχαρη μπορεί να πουληθεί σε ανταγωνιστικές τιμές στην αγορά των χωρών των Δυτικών Βαλκανίων, χάρη σε μία επιστροφή κατά την εξαγωγή που ισούται σήμερα με 450 ευρώ περίπου ανά τόνο, πράγμα που δημιουργεί ένα νόμιμο αμφίδρομο εμπόριο.

Η απόφαση του Συμβουλίου να ελευθερώσει μονομερώς το εμπόριο με τις χώρες των Δυτικών Βαλκανίων και συνεπώς να εισαγάγει τη δέσμευση αυτή της ελευθέρωσης για τις συμβατικές σχέσεις μακράς διαρκείας στη συμφωνία σταθεροποίησης και σύνδεσης αποδείχθηκε ζωτική για την οικονομική ανάκαμψη και την πολιτική σταθερότητα της περιοχής. Είναι προς το πολιτικό και οικονομικό συμφέρον της Ένωσης να συνεχίσει να κατευθύνει μία σταθερή και αξιόπιστη πορεία στις σχέσεις της με τις χώρες αυτές, σεβόμενη τις συμβατικές δεσμεύσεις που συνάφθηκαν από τις Κοινότητες και τα κράτη μέλη τους, που αποτελούν έναν ακρογωνιαίο λίθο της πολιτικής της Ένωσης στη Νοτιοανατολική Ευρώπη.